וטרינר

רופא וטרינר הוא רופא המרפא בעלי חיים שאינם בני אדם, כלומר הוא בעל מקצוע שעוסק ברפואה וטרינרית. מקור השם המילה "וטרינר" מגיעה מהמונח הלטיני "Veterinum" (ר' Veterina) שמשמעו חיית עבודה. הקצין הממונה על בריאותן של בהמות הרכיבה והמשא ששימשו בצבא הרומי נקרא וטרינאריוס (Veterinarius). האזכור הראשון בדפוס למונח וטרינריה היה בשנת 1646 בחיבור של תומאס בראון . היסטוריה בית הספר הראשון ללימודי מקצוע הווטרינריה הוקם בשנת 1762 בעיר ליון שבצרפת, על ידי קלוד בורז'לה (Claude Bourgelat). הרפואה הווטרינרית החלה לפני אלפי שנים, כשתיעודים ראשונים של טיפולים שונים בבעלי חיים נמצאו בעתיקות ופפירוסים מצריים משנת 1800 לפני הספירה. תחומי פעילות וטרינרים יכולים לעסוק במחקר, למידת שטח כלשהו ברפואה, רפואה וטרינרית או פרמקולוגיה. עיקר הווטרינרים מועסקים בשירות מרפאה פרטית, רשות מקומית או עמותת צער בעלי חיים. סוגים וטרינרים של חיות מחמד (כלבים, חתולים, תוכים, מכרסמים, זוחלים ואחרים). וטרינרים של חיות משק וחיות גדולות (פרות, סוסים, כבשים, עופות, דגים וחיות משק אחרות). וטרינרים של חיות בר. רופאים אלו בדרך כלל מועסקים בגני חיות, רשויות הטבע או במרכזי סיוע לחיות. וטרינרים בתחום המחקר הרפואי והביוטכנולוגי. וטרינרים בתחום המחקר היו הראשונים לבודד זני סלמונלה, זני ברוצלה, וגורמי מחלה אחרים. הם גם עזרו לטיפול במלריה ובקדחת הצהובה, פתרו את תעלומת הבוטוליזם, יצרו חומר מונע קרישה שמשמש לטיפול באנשים בעלי מחלות לב, והגדירו ופיתחו טכניקות ניתוחיות לטיפול בבני אדם, כמו החלפת מפרק הירך והשתלת איברים. וטרינרים רשותיים, המועסקים על ידי רשויות ממשלתיות, ארציות או מקומיות. בישראל משולבים הרופאים הווטרינרים בגופים ממשלתיים כגון: רשות הטבע והגנים, משרד הבריאות, משרד החקלאות ופיתוח הכפר, הכוללים עיריות ומועצות מקומיות הכפופות להם. בנוסף לדאגה לרווחתם של בעלי חיים, אחד התפקידים החשובים של גופים אלו הוא שמירה על בריאות הציבור (מניעה/הגנה מפני מחלות וסכנות שמקורן בבעלי החיים ובמיוחד מחלת הכלבת, פיקוח על כל מוצרי המזון שמקורם מהחי - בשר, דגים, מוצרי חלב, עופות וביצים, כדי למנוע הפצת מחלות והרעלת מזון, רישום וחיסון בעלי חיים ועוד). לימודים אוניברסיטאות רבות ברחבי העולם מאפשרות לימוד רפואה וטרינרית במסלול משולב של תואר ראשון ושני לרפואה ובחלקן אף לתואר שלישי ברפואה וטרינרית (התמחות וטרינרית כמו עיניים/לב וכדומה). ברוב הארצות הווטרינרים מפוקחים על ידי גוף מיוחד, בדומה לרופאים העוסקים ברפואה הומאנית (המטפלים בבני אדם). ברוב המדינות זמן הלימוד הנדרש נע בין 6 ל-7 שנים, אשר מחולקות לשנים הפרה-קליניות והקליניות. השנים הפרה קליניות לרוב מבוססות על רכישת הידע התאורטי, והשנים הקליניות הן השנים המיועדות לרכישת ניסיון וידע מעשי, הנדרשים לרופא על מנת לעסוק במקצוע. הלימודים נחשבים לתובעניים במיוחד ובהם לומדים את מקצועות הרפואה השונים (פיזיולוגיה, פתולוגיה, רפואה פנימית, רפואה כירורגית, אנטומיה, קרדיולוגיה וכדומה) על מינים שונים של בעלי חיים כגון חיות דומסטיות, חיות משק, חיות אקזוטיות וסוסים. כמו כן רופאים וטרינרים לומדים רפואת אדם במהלך התואר. רופא וטרינר נדרש ללמוד רפואת אדם על מנת לשמור על בריאות האדם העלולה להינזק עקב מחלות זואונטיות העוברות מבעלי החיים לאדם וכמו כן לשמור על בריאות הציבור על ידי פיקוח על חיות ותוצריהן הנצרכים על ידי האדם. במדינות רבות, ביניהן ישראל, רפואה וטרינרית היא תחום נפרד אשר נלמד בבית ספר לרפואה וטרינרית. בישראל אין אפשרות ללמוד רפואה וטרינרית לתואר ראשון, והחפצים לעסוק במקצוע זה נדרשים ראשית להשלים תואר ראשון באחד ממקצועות מדעי החיים כמו ביולוגיה, מדעי בעלי חיים, מדעי הרוקחות ורפואה (פרה-קלינית כתואר ראשון). לימודי הרפואה הווטרינרית בישראל מתקיימים בבית הספר לרפואה וטרינרית ע"ש קורט ברחובות, שהוא בית הספר היחיד למקצוע זה בישראל ושייך לפקולטה למדעי החקלאות של האוניברסיטה העברית בירושלים. בספרות דוקטור דוליטל, גיבור בדיוני מאת יו לופטינג אלף וייט, המוכר יותר בכינויו הספרותי ג'יימס הריוט חלוצי הווטרינריה אפסירטוס וגטיוס ראו גם מחלות חיות המשק וטרינריה צער בעלי חיים איכות הסביבה קישורים חיצוניים הערות שוליים